b'\n_START_ARTICLE_\nSalibandyn Suomen Cup (naiset)\n_START_SECTION_\nSarjaj\xc3\xa4rjestelm\xc3\xa4\n_START_PARAGRAPH_\nKaudella 2017-2018 TEHO Sport Suomen Cupissa pelataan 4 kierrosta, jonka j\xc3\xa4lkeen pelataan finaalit. Ensimm\xc3\xa4iset kaksi kierrosta pelataan turnausmuotoisesti._NEWLINE_Kierrokset 1.-2._NEWLINE_II-IV -divisioonien joukkueet aloittavat Cupin 1. kierrokselta ja osa I divisioonan joukkueista 2. kierrokselta. Molemmilla kierroksilla joukkueet jaetaan nelj\xc3\xa4n joukkueen lohkoihin. (Poikkeuksena _NEWLINE_lohko A, joka pelataan viiden joukkueen yksinkertaisena sarjana.) Lohko jaetaan kahteen pariin. Otteluparien voittajat kohtaavat finaalissa ja h\xc3\xa4vi\xc3\xa4j\xc3\xa4t pelaavat ns. toisesta mahdollisuudesta. Finaalin voittaja jatkaa seuraavalle kierrokselle. Finaalin h\xc3\xa4vi\xc3\xa4j\xc3\xa4 ja alakaavion otteluparin voittaja pelaavat ottelun, jonka voittaja selvi\xc3\xa4\xc3\xa4 seraavalle kierrokselle._NEWLINE_Kierrokset 3.-4._NEWLINE_3. kierroksella (puoliv\xc3\xa4lieriss\xc3\xa4) mukaan tulevat liigajoukkueet ja loput I divisioonan joukkueista. Puoliv\xc3\xa4lierien voittajat 4. kierrokselle (v\xc3\xa4lieriin). V\xc3\xa4lierien voittajat kohtaavat finaalissa. Pronssiottelua ei pelata._NEWLINE_Finaalit_NEWLINE_5. kierroksen otteluparien (v\xc3\xa4lierien) voittajat kohtaavat Suomen Cupin finaalissa. Lis\xc3\xa4ksi pisimm\xc3\xa4lle edenneet I-IV -divisioonien joukkueet kohtaavat pikkufinaalissa (voittosumma 750 \xe2\x82\xac). Finaalit pelataan samana p\xc3\xa4iv\xc3\xa4n\xc3\xa4 samalla paikkakunnalla miesten finaalien kanssa.'